
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 11P/90/2025 1225202063 07. 10. 2025 JUDr. Hana Posluchová ECLI:SK:MSBA2:2025:1225202063.2
ROZSUDOK V MENE SLOVENSKEJ REPUBLIKY Mestský súd Bratislava II sudkyňou JUDr. Hanou Posluchovou vo veci starostlivosti o maloleté dieťa: A. B., nar. XX.XX.XXXX, dieťa rodičov - matky: C. D. B., nar. XX.XX.XXXX, trvale bytom B. C. XX, E., a otca: A. B., nar. XX.XX.XXXX, trvale bytom F. X, E., v konaní na návrh matky na zvýšenie výživného na maloleté dieťa, takto rozhodol: I. Súd schvaľuje rodičovskú dohodu v nasledovnom znení: Otec sa zaväzuje prispievať na výživu maloletého A. B., nar. XX.XX.XXXX, zvýšeným výživným zo sumy 220,- eur mesačne na sumu 550,- eur mesačne s tým, že suma 400,- eur je suma bežného výživného a suma 150,- eur je určená na tvorbu úspor, pričom bežné výživné bude otec platiť k rukám matky maloletého vždy do 15-teho dňa v mesiaci vopred a výživné určené na tvorbu úspor bude otec platiť na účet maloletého zriadený na tvorbu úspor, vždy do 15-teho dňa v mesiaci vopred, počínajúc dňom právoplatnosti rozsudku. Z úspor maloletého sa bude ročne uvoľňovať čiastka 2000,- eur, a to na úhradu časti študijných nákladov maloletého na strednej škole Skyro, maximálne však do výšky 6000,- eur. II. Týmto sa mení rozsudok Okresného súdu Bratislava IV č.k. 25P/110/2015-79 zo dňa 19.10.2015 vo výroku o výživnom na maloleté dieťa. III. Žiaden z účastníkov nemá nárok na náhradu trov konania. odôvodnenie: 1. Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania (§ 221 písm. a) zákona č. 160/2015 Z.z. Civilný sporový poriadok). Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie exekútorovi. Vo veciach maloletých detí môže oprávnený podať návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému.

